**MARIJAMPOLĖS VAIKŲ LOPŽELIS-DARŽELIS „RŪTA”**

PATVIRTINTA

Marijampolės vaikų lopšelio-darželio „Rūta“

direktoriaus 2021-09-20 įsakymu Nr.V-114(1.5E)

**IKIMOKYKLINIO IR PRIEŠMOKYKLINIO AMŽIAUS VAIKŲ ADAPTACIJOS**

**TVARKOS APRAŠAS**

**I. BENDROSIOS NUOSTATOS**

1. Marijampolės lopšelio-darželio „Rūta“ adaptacijos tvarkos aprašas (toliau – Tvarka) ikimokyklinio ir priešmokyklinio ugdymo grupėse nustato bendruosius reikalavimus vaikų tėvams ir pedagogams dėl sėkmingos vaikų adaptacijos įstaigoje.

2.Tvarka parengta vadovaujantis 1996 m. kovo 14 d. Lietuvos Respublikos vaiko teisių apsaugos pagrindų įstatymu Nr. I-1234, 8 straipsnio 1 punktu.

**II. PAGRINDINĖS ŠIOS TVARKOS SĄVOKOS**

3. **Lopšelis-darželis** – savivaldybės biudžetinė įstaiga, teikianti ikimokyklinio ir priešmokyklinio ugdymo paslaugas, pagal ikimokyklinio ir priešmokyklinio ugdymo programas.

4. **Ugdytinis – vaikas**, kuris ugdomas ikimokyklinėje, priešmokyklinėje ar mišrioje (ikimokyklinėje-priešmokyklinėje) grupėje.

5. **Adaptacija** – vaiko prisitaikymas prie naujos sociokultūrinės aplinkos (toliau- darželis) įvairių socialinių priemonių pagalba ir to prisitaikymo rezultatas.

**III. ADAPTACIJOS TIKSLAI, UŽDAVINIAI, PRINCIPAI**

6. **Adaptacijos tikslas –** užtikrinti fizinį ir psichologinį saugumą bei sėkmingą integraciją į naują socialinę aplinką.

7. Siekiant tikslo įgyvendinami uždaviniai:

7.1. sukuriama estetiškai patraukli, fiziškai ir emociškai saugi aplinka;

7.2. išsiaiškinama individualūs vaiko poreikiai ir stengiamasi juos tenkinti;

7.3. inicijuojamos situacijos, kurios palengvintų ir paspartintų sėkmingą ugdytinių adaptaciją.

8. Organizuojant ugdytinių adaptaciją laikomasi individualumo, demokratiškumo, nuoseklumo, grįžtamojo ryšio principų.

**IV. UGDYTINIŲ ADAPTACIJOS ORGANIZAVIMAS**

9. Ši tvarka taikoma:

9.1. vaikams, anksčiau lankiusiems darželį ar, bet turintiems adaptacijos problemų;

9.2. visiems vaikams, naujai pradėjusiems lankyti darželį.

*10. Prieš ugdytiniui pradedant lankyti Įstaigą tėvai:*

10.1. papasakoja vaikui apie darželį, paaiškina, kodėl vaikas ten bus vedamas;

10.2. papasakoja vaikui apie vaikų darželio rėžimą;

10.3. iš anksto su mokytoja/priešmokyklinio ugdymo pedagogu aptaria ir pasirūpina, kad vaikas turėtų visas reikalingas priemones;

10.4. pasirūpina, kad vaikas turėtų patogius rūbus, avalynę;

10.5. pasirūpina atsarginiais rūbais;

10.6. užpildo klausimyną (parengtą grupės mokytojo) apie pagrindinius vaiko įpročius, turimus įgūdžius, sunkumus bei pateikia kitą vaiko sėkmingai adaptacijai svarbią informaciją.

*11. Prieš ugdytiniui pradedant lankyti Įstaigą pedagogai:*

11.1. susipažįsta su vaiko tėvais, gauna jų kontaktinę informaciją;

11.2. užveda vaiko adaptacijos stebėjimo protokolą (Priedas Nr. 1) surenka svarbią asmeninę informaciją:

11.3. supažindina tėvus su vaikų adaptacijos darželyje organizavimo tvarka;

11.4. pateikia tėvams (globėjams) su vaiko ugdymu susijusių mokytojų, švietimo pagalbos specialistų, administracijos kontaktus.

12. Po ilgesnės pertraukos vaikui pradėjus lankyti darželį arba vaikui darželį pradėjus lankyti mokslo metų eigoje, adaptacija organizuojama integruojant į bendrą ugdomąjį procesą.

13. Vaiko adaptacijos stebėjimo protokolas (Priedas Nr. 1) pildomas visiems naujai darželį pradėjusiems lankyti vaikams.

14. Po ilgesnės pertraukos pradėjusiems lankyti darželį vaikams adaptacijos stebėjimo protokolas pildomas grupės mokytojų nuožiūra arba rekomendavus švietimo pagalbos specialistams.

15. Vaiko adaptacijos stebėjimo protokolas (2 priedas) pildomas ne trumpiau kaip 2 savaites. Apie tolimesnę adaptacijos stebėjimo protokolo pildymo būtinybę sprendžia grupės mokytojai.

16. *Vaikui pradėjus lankyti darželį tėvai (globėjai):*

16.1. pirmosiomis adaptacijos dienomis gali būti su vaiku grupėje iš anksto suderinus buvimo laiką su mokytojais;

16.2. kilus adaptacijos sunkumams, gali kreiptis pagalbos į grupės mokytoją, kad būtų numatyti tolimesni adaptacijos etapai, įtraukiant švietimo pagalbos specialistus.

17. Pasibaigus adaptacijos periodui, pedagogai analizuoja adaptacijos stebėjimo rezultatus ir rengia išvadas, kurias aptaria su tėvais. Vaiko adaptacijos stebėjimo protokolas segamas į vaiko asmens bylą.

18. Adaptacijai užsitęsus ilgiau nei 2 mėnesiams, bendru tėvų ir mokytojų sprendimu, kreipiamasi pagalbos į Vaiko Gerovės Komisiją.

**V. BAIGIAMOSIOS NUOSTATOS**

19. Už tvarkos vykdymą atsakingi grupių pedagogai. Procesą koordinuoja skyriaus vedėjas ar jo įgaliotas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**AKMENĖS RAJONO AKMENĖS GIMNAZIJOS IKIMOKYKLINIO UGDYMO SKYRIAUS „GINTARĖLIS“**

**VAIKO ADAPTACIJOS STEBĖJIMO PROTOKOLAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė)

Stebėjimo pradžia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Stebėjimo pabaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stebėjimo rodikliai: 0-blogai; 1- vidutiniškai; 2- gerai; 3- l. gerai.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Data  Veikla |  |  |  |  |  |  |  |  |  |  |  |  |
| Išsiskyrimas su tėvais |  |  |  |  |  |  |  |  |  |  |  |  |
| Bendravimas su suaugusiais |  |  |  |  |  |  |  |  |  |  |  |  |
| Bendravimas su vaikais |  |  |  |  |  |  |  |  |  |  |  |  |
| Valgymas |  |  |  |  |  |  |  |  |  |  |  |  |
| Pietų miegas |  |  |  |  |  |  |  |  |  |  |  |  |
| Ugdomoji veikla |  |  |  |  |  |  |  |  |  |  |  |  |

Išvados\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stebėjimą atliko ikimokyklinio ugdymo mokytojos, priešmokyklinio ugdymo mokytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)